open-index/open-wikipedia-markdown huggingface dataset:
கசிரங்கா பல்கலைக்கழகம்

**அசாம் கசிரங்கா பல்கலைக்கழகம்**
 (**கசிரங்கா பல்கலைக்கழகம்** என்றும் அறியப்படும்), இந்திய மாநிலமான அசாமில் உள்ள தனியார் பல்கலைக்கழகம். இது அசாமின் யோர்ஹாட் நகரத்துக்கு அருகில் அமைந்துள்ளது.

## துறைகள்
இந்த பல்கலைக்கழகத்தில் பொறியியல், மேலாண்மை, கணினியியல் ஆகிய துறைகளில் பாடங்கள் கற்பிக்கப்படுகின்றன. மாணவர்கள் இளநிலை, முதுநிலை ஆகிய பிரிவுகளில் சேர்ந்து கொள்ளலாம்.

## பிற கல்வி நிறுவனங்களுடனான கூட்டமைப்பு
இந்த பல்கலைக்கழகம் இங்கிலாந்தில் உள்ள பிளைமவுத் பல்கலைக்கழகத்துடன் புரிந்துணர்வு ஒப்பந்தத்தை மேற்கொண்டுள்ளது. இதன் மூலம் இரு பல்கலைக்கழகத்தை சேர்ந்த மாணவர்களும், ஆசிரியர்களும் தங்களுக்கு தெரிந்தவற்றை பகிர்ந்து கொள்ள முடியும். இந்த பல்கலைக்கழகம் கார்டிப் மெட்ரோபாலிட்டன் பல்கலைக்கழகத்துடனும் புர்ந்துணர்வு ஒப்பந்தத்தை ஏற்படுத்திக் கொண்டுள்ளது. இதனால் ஆராய்ச்சிகளை கூட்டு சேர்ந்து செய்ய ஏதுவாக இருக்கும். மேலும், நன்யாங் தொழில்நுட்பப் பல்கலைக்கழகத்தோடும் புரிந்துணர்வு ஒப்பந்தத்தை ஏற்படுத்திக் கொண்டு, எம்.பி.ஏ மாணவர்களை ஒரு மாத காலம் அனுப்பி வைக்கிறது.

## சான்றுகள்

## இணைப்புகள்
*  பல்கலைக்கழகத்தின் அதிகாரப்பூர்வ தளம்

பகுப்பு:அசாமில் உள்ள பல்கலைக்கழகங்கள்
பகுப்பு:இந்தியப் பல்கலைக்கழகங்கள்
பகுப்பு:யோர்ஹாட் மாவட்டம்
கயானாப் பூங்கா

**கயானாப்  பூங்கா** *(Guyana Zoo)* என்பது கயானா நாட்டின் தலை நகரமான சியார்ச்டவுண் நகரில் அமைந்திருக்கும் விலங்குக் காட்சிச்சாலை ஆகும். அலுவலகப் பூர்வமாக கயானா விலங்கியல் பூங்கா எனப்படும். இப்பூங்கா 1952 ஆம் ஆண்டில் அதிகாரப்பூர்வமாகத் திறக்கப்பட்டது. ஆனால் இதன் பெரும்பாலான நிலப்பகுதி 1895 ஆம் ஆண்டு முதல் தாவரவியல் பூங்காவாகப் பயன்படுத்தப்பட்டு வந்தது. ஆர்ப்பி கழுகுகள் மற்றும் கடற்பசுக்கள் இப்பூங்காவில் பிரபலமாக அறியப்படுகின்றன.
 
2005 ஆம் ஆண்டில் தோராயமாக இப்பூங்காவில் 25 பணியாளர்கள் பணியாற்றினர்.

கால்கரி பூங்காவுடன்  கயானா பூங்காவும் கூட்டுசேர்ந்து இணையாகச் செயல்படுகின்றன.

## மேற்கோள்கள்

## புற இணைப்புகள்
* Aerial view
* Guyana Zoo - Part 1 (YouTube)
* Photos at Flikr
* Guyana Zoo Website 

பகுப்பு:கயானா
பகுப்பு:சுற்றுலா
ஹன்வெல்லைக் கோட்டை

**ஹன்வெல்லைக் கோட்டை** (*Hanwella fort*) ஹன்வெல்லை, கொழும்பின் ஹன்வெல்லை என்ற இடத்தில், களனி கங்கை கரையில் அமைந்துள்ளது. இக்கோட்டையிலிருந்து மல்வானைக் கோட்டை  தொலைவில் களனி கங்கையின் மறுபக்கத்தில் அமைந்துள்ளது.

சீதவாக்கையின் மாயாதுன்னையினால் இது ஆரம்பத்தில் கட்டப்பட்டது என நம்பப்படுகிறது. போர்த்துக்கேயர் கோட்டையைப் பிடித்து, தங்கள் பாணிக்கு ஏற்ப 1597 இல் கட்டினார்கள். இது ஒல்லாந்தரால் கைப்பற்றப்பட்டு, விண்மீன் வடிவக் கோட்டையாகக் கட்டப்பட்டு, 1684 இல் கட்டிட வேலைகள் நிறைவுற்றன. 1761 இல் கீர்த்தி சிறீ இராஜசிங்கனால் இது கைப்பற்றப்பட்டு, அங்கிருந்த படையினர் கொலை செய்யப்பட்டனர். ஒல்லாந்தர் இதனை அடுத்த வருடத்தில் மீளவும் கைப்பற்றினர்.

## உசாத்துணை

பகுப்பு:கொழும்பு மாவட்டம்
பகுப்பு:இலங்கையில் உள்ள போர்த்துக்கீசக் கோட்டைகள்
ஹல்தும்முல்லைக் கோட்டை

**ஹல்தும்முல்லைக் கோட்டை** (*Haldummulla Fort*) என்பது போர்த்துக்கேயரால் பதுளையிலுள்ள ஹல்தும்முல்லைக் எனுமிடத்தில் கட்டப்பட்டது. 17 ஆம் நூற்றாண்டு கட்டப்பட்ட கோட்டை அத்திவாரங்களைத் தவிர முற்றாக அழிக்கப்பட்டுவிட்டது. அத்திவாரங்களை தற்போதும் காடுகள் நிறைந்த குன்றில் காணலாம். இது முன் அரங்காகவும் கொழும்புக்கான தந்திரோபாய பாதுகாப்பு அரணாகவும் விளங்கியது. இது அதன் சுற்றுப்புறங்களுக்கான நல்ல பார்வை (அவதானிப்பு) அமைப்பைக் கொடுத்தது.

## உசாத்துணை

பகுப்பு:பதுளை மாவட்டம்
பகுப்பு:இலங்கையில் உள்ள போர்த்துக்கீசக் கோட்டைகள்
களுத்துறைக் கோட்டை

**களுத்துறைக் கோட்டை** (*Kalutara fort*) 1622 இல் போர்த்துக்கேயரால் கட்டப்பட்டது. இது களுத்துறையில் அமைந்திருந்தது.

1574 இல், போர்த்துக்கேயப் படையினர் கொழும்பின் தென் பகுதியில் இருந்த சமய வழிபாட்டிடங்களை அழித்தனர். 1594 இல் போர்த்துக்கேயப் படையினர் களுத்துறை நகரைக் கைப்பற்றினர். 1622 இல், அவர்களால் கன்கதில விகாரை அழிக்கப்பட்ட இடத்தில் கோட்டை கட்டப்பட்டது. இது சீதாவக்கை அரசன் முதலாம் ராஜசிங்கனால் கைப்பற்றப்பட்டது. பின்பு இடச்சுக்காரரினால் இக்கோட்டை கைப்பற்றப்பட்டு, மீண்டும் போர்த்துக்கேயரால் கைப்பற்றப்பட்டது.

## உசாத்துணை

பகுப்பு:களுத்துறை மாவட்டம்
பகுப்பு:இலங்கையில் உள்ள போர்த்துக்கீசக் கோட்டைகள்
ஒலிம்பிக் விளையாட்டுகளில் மாலத்தீவு

**ஒலிம்பிக் விளையாட்டுகளில் மாலத்தீவு** *(Maldives at the Olympic Games)* முதன் முதலாக 1988 ஆம் ஆண்டு கலந்து கொண்டது. ஒவ்வொரு கோடைக்கால ஒலிம்பிக் விளையாட்டுப் போட்டிகள் நடக்கும் போதும் தனது நாட்டின் சார்பில் கலந்து கொள்ள தடகள வீரர்களை  அனுப்பி வருகிறது. ஆனால், குளிர்கால ஒலிம்பிக் விளையாட்டுப் போட்டிகளில் இதுவரை மாலத்தீவு கலந்து கொண்டதில்லை.

2015 ஆம் ஆண்டுவரை ஒலிம்பிக்கில் எந்த பதக்கங்களையும் மாலத்தீவு வெல்லவில்லை.

மாலத்தீவுக்கான தேசிய ஒலிம்பிக் குழு 1985 இல் உருவாக்கப்பட்டது. அதே ஆண்டில் சர்வதேச ஒலிம்பிக் குழுவாலும் இக்குழு அங்கீகரிக்கப்பட்டது.

## மேற்கோள்கள்
* 

பகுப்பு:மாலைத்தீவுகளில் விளையாட்டு
பகுப்பு:ஒலிம்பிக் போட்டிகளில் மாலைத்தீவுகள்
மாலைத்தீவுகள் ஒலிம்பிக் குழு

**மாலைத்தீவுகள் ஒலிம்பிக் குழு** *(Maldives Olympic Committee)* என்பது மாலத்தீவுகளின் சார்பாக அமைக்கப்பட்ட தேசிய ஒலிம்பிக் குழுவாகும். பன்னாட்டு ஒலிம்பிக் குழு இக்குழுவிற்காக வழங்கியுள்ள குறியீடு: MDV ஆகும். பொதுநலவாய விளையாட்டுக்கள் போட்டியில் மாலத்தீவுகள் பங்கேற்கவும் இக்குழுவே பொறுப்பு வகிக்கிறது.
 
2012 ஆம் ஆண்டு நடைபெற்ற கோடைகால ஒலிம்பிக் விளையாட்டுகளில் மாலத்தீவு பங்கேற்றது. மாலத்தீவுகளின் விளையாட்டு வீரர்கள், ஐக்கிய இராச்சியத்தின் பெட்போர்டு நகரில் தளம் அமைப்பதற்கு மாலத்தீவு ஒலிம்பிக் குழு தேர்வு செய்தது.

## மேற்கோள்கள்

பகுப்பு:மாலைத்தீவுகளில் விளையாட்டு
பகுப்பு:தேசிய ஒலிம்பிக் குழுக்கள்
பகுப்பு:ஒலிம்பிக் போட்டிகளில் மாலைத்தீவுகள்
மல்வானைக் கோட்டை

**மல்வானைக் கோட்டை** (*Malwana fort*) கம்பகாவிலுள்ள மல்வானையில், களனி கங்கை கரையில் அமைந்திருந்தது. இது போர்த்துக்கேயரால் 1590 களில் கட்டப்பட்டது. அச்சிறிய கோட்டை போர்த்துக்கேய ஆளுனரின் அல்லது தலைமை தளபதியின் வசிப்பிடமாகவும் இயங்கியது. ஆவனங்களின்படி, 70 படையினரைக் கொண்ட படைப்பிரிவு இக்கோட்டையில் இருந்தது. இக்கோட்டை 1630 களில் கண்டியப் படைகளினால் தாக்குதலுக்கு உள்ளானது. போர்த்துக்கேயர் இக்கோட்டைய கைவிட்டு, கொழும்புக் கோட்டையிலும் அதனுடைய பாதுகாப்பிலும் கவனஞ் செலுத்தினர்.

## உசாத்துணை

பகுப்பு:கம்பகா மாவட்டம்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
கண்ணதாசன் கவிதைகள் (நூல்)

**கண்ணதாசன் கவிதைகள் ** என்னும் நூல் கவிஞர் கண்ணதாசன் எழுதிய 35 கவிதைகளும் 2 காவியங்களும் 13 இசைப்பாடல்களும் அடங்கிய தொகுப்பு ஆகும். 1944ஆம் ஆண்டு ஏப்ரல் திங்களில் “திருமகள்” என்னும் இதழில் வெளிவந்த “காலை குளித்தெழுந்து” எனத் தொடங்கும் கவிதை முதல் 1959 ஆம் ஆண்டு  சனவரித் திங்கள் முதல் நாள் எழுதிய “கிழவன் சேதுபதி” என்னும் கவிதை வரை கண்ணதாசன் எழுதிய பல கவிதைகளில் இருந்து சில கவிதைகளை கவிஞர் நாக. முத்தையா தேர்ந்தெடுத்து எட்டு பிரிவுகளின் கீழ் தொகுத்திருக்கிறார்.  அவர் “சில சொற்கள்” என்னும் தலைப்பில் ஒரு முன்னுரையும் எழுதியிருக்கிறார்.    “பதிப்பகத்தார் உரையை” காவியக்கழகத்தின் உரிமையாளர் கண்ணப்பா வள்ளியப்பன் எழுதியிருக்கிறார். இந்நூலின் மூன்றாம் பதிப்பு 1960ஆம் ஆண்டில் வெளிவந்திருக்கிறது.  நான்காம் பதிப்பு 1968ஆம் ஆண்டில் வானதி பதிப்பகத்தின் வழியாக வந்திருக்கிறது. 

## உள்ளே
இந்நூலின் உள்ளே பின்வரும் படைப்புகள் இடம்பெற்றுள்ளன: 

### பழம் பாடல் புதுக் கவிதை
#  உழவு
# கலவி முடியாக் காமம்
# தூணைத் தழுவிய தோகை
# என் கண் புகுந்தான் இரா
# தலைவி மயக்கம்
# பட்டினங் காப்பு

### வாழ்க்கையும் வனப்பும்
# சருகானாள்
# ஏன்?
# குழந்தை ஒரு தொல்லை
# கணவன் ஒரு தொல்லை
# இரவே போதும்
# பாடாய் தும்பி

### பிரிவும் பரிவும்
# கலையா வாணன்
# அருவி ஓய்ந்தது
# அம்பேத்கார்
# வள்ளல் அழகப்பா மறைந்தார்
# ஆறாது ஆறாது அழுதாலும் தீராது
# டாக்டர் நாயுடு
# விடுதலை வீரர் நாகி

### குறியும் கொள்கையும்
# தமிழா தமிழா
# கடற்கரையில் அண்ணா
# எட்டுத் திசையிலும் நாம்
# அண்ணா நாற்பது
# வருக வாழ்க
# தமிழைக் காப்போம்
# மெல்லத் தமிழ் இனிச் சாகும்
# அடிமை விலங்கறுப்பீர்
# இலக்கியம்

### காவியம்
# மாங்கனி
# ஆட்டனத்தி ஆதிமந்தி

### இசையும் பாட்டும்
# தென்னாடே
# பொன்னான திருநாள்
# உனக்கும் எனக்கும்
# இல்லற ஜோதி
# தென்பாண்டி மண்டலமே
# போருக்குப் புறப்படடா
# மழைகூட ஒருநாளில்
# பிள்ளையின் பெருமை
# அண்ணா கலைவாணா
# ஒரே வழி
# பணநாதா
# அன்பும் அறமும்
# உறவு வரும்

### பல்சுவை
# நமக்கொரு திருநாள்
# அழகி
# உறுதி
# கவியரங்க முன்னுரை
# முகம் மலர வரவேற்கின்றோம்
# கிழவன் சேதுபதி
### முதல் பாட்டு

## சான்றடைவு


பகுப்பு: தமிழ் இலக்கியம்
பகுப்பு: தமிழ் கவிதைகள்
பகுப்பு: 1959 தமிழ் நூல்கள்
பகுப்பு: இந்தியத் தமிழ் நூல்கள்
பகுப்பு: கண்ணதாசன் நூல்கள்
பகுப்பு:காவியக் கழக நூல்கள்
குட்டிக்கதைகள் (நூல்)

**குட்டிக்கதைகள்** என்னும் நூல் கவிஞர் கண்ணதாசன் எழுதிய 53 குட்டிக்கதைகளின் தொகுப்பு ஆகும். “சில கருத்துகளை கதைவடிவில் சொன்னால்தான் மனதிலே படிகின்றன.” என இக்கதைகளை எழுதியதற்கான காரணத்தை நூலின் முன்னுரையான “கதைத்த காரணம்” என்னும் பகுதியில் கண்ணதாசன் குறிப்பிட்டு இருக்கிறார். இக்கதைகள் அனைத்தும் கண்ணதாசனை ஆசிரியராகக்கொண்டு வெளிவந்த இதழ்களில் எழுதப்பட்டவைகளாகும். அவற்றை நூலாகத் தொகுத்தவர் அவருக்கு உதவியாளராகப் பணியாற்றிய இராம. கண்ணப்பன் ஆவார். பதிப்பித்தவர் ஆ. திருநாவுக்கரசு ஆவார். 

இந்நூலை 1971ஆம் ஆண்டு சனவரியில் அன்றைய தமிழக முதல்வரும் கண்ணதாசனுக்கு நண்பருமான மு. கருணாநிதி வெளியிட்டார்.

இந்நூலில் பின்வரும் கதைகள் இடம்பெற்றுள்ளன:
# விழிப்பு
# அறிஞர் எவ்வழி
# எதை வளர்ப்பது?
# வளையம்
# அசலும் நகலும்
# கலையும் கவியும்
# ஒரே உண்மை
# பரிசு
# உதிர்ந்த சந்திரன்
# முதலில் எது?
# ஞானம்
# தீர்ப்பு
# விரக்தி
# சேவை
# கடிகாரம்
# விஷம்
# ‘ட்ரா’
# மலினம்
# அது போதுமே!
# தப்பும்மா!
# சூட்சுமம்
# நாக்கின் கதை
# ரசனை
# புகுவாரா
# திருப்தி
# ஞானத்தின் பின்பக்கம்
# நாலாவது ஏழை
# துன்ப சிநேகிதன்
# ‘ஏழ்’ பிறவி
# மானஸ ராகம்
# பலப்பரீட்சை
# நன்றி
# ‘கொடி’ய நாடு
# பார்த்தீரோ…
# கர்ப்பக்கிரகம்
# பணாஸ்திகம்
# தவளை நாயகம்
# அய்யாம் சாரி
# கம்! கம்!
# எங்கே நிம்மதி?
# பொருளாதாரம்
# நெஞ்சின் கனம்
# ஜன கண மரம்
# அரசியல்வாதிகளுக்கு மட்டும்!
# பத்திரிகை
# அவன் குளிக்கும் இடங்கள்
# கிளி ஜோஸியம்
# சமூக சேவகி
# அதற்கு இது
# ரகசியம்
# ஞானோதயம்
# ட்யூப்லைட்
# நடுநாயகம்

## சான்றடைவு


பகுப்பு: தமிழ் இலக்கியம்
பகுப்பு: தமிழ் கதைகள்
பகுப்பு: 1971 தமிழ் நூல்கள்
பகுப்பு: இந்தியத் தமிழ் நூல்கள்
பகுப்பு: கண்ணதாசன் படைப்புகள்
பகுப்பு: கண்ணதாசன் நூல்கள்
பகுப்பு: கண்ணதாசன் கதைகள்
கசிவுநீர்

**கசிவுநீர்** (Exudate) என்பது காயங்கள் அல்லது துளைகள் வழியாக ஒரு உயிரினம் வெளிவிடும் திரவத்தைக் குறிக்கிறது. இந்நிகழ்வு கசிவுநீர் வெளியிடுதல் எனப்படும். குருதிச் சுற்றோட்டத்திலிருந்து வடிகட்டப்பட்டு அழற்சியடைந்த அல்லது புண்ணான பகுதிகளுக்கு வரும் எந்தவொரு திரவமும் கசிவுநீர் என்றழைக்கப்படுகிறது. காயமேற்பட்டு, அதனால் தோல் வெளிப்படும்போது கசிவுநீர் குருதிக்குழல்களிலிருந்து ஒழுகி அண்மையிலுள்ள திசுக்களில் சேர்கிறது. கசிவுநீரில் ஊனீர், நாரியல் பொருள் (ஃபைப்ரின்), வெள்ளையணுக்கள் ஆகியவை உள்ளன. காயங்கள், அழற்சியடைந்த அல்லது நோய்த்தொற்று ஏற்பட்டப் பகுதிகளிலிருந்து புரதம் மிகுந்த இந்நீர் கசியலாம்.

## மேற்கோள்கள்
மாத்தறைக் கோட்டை

**மாத்தறைக் கோட்டை** (*Matara Fort*) 1595 இல் போர்த்துக்கேயரால் கட்டப்பட்டு, பின் காலி கைப்பற்றப்பட்ட பிறகு ஒல்லாந்தரால் 1640 இல் மீளவும் கட்டப்பட்டது. இக்கோட்டை பெரிய கற்சுவர்களைக் கொண்டு கட்டப்பட்டதோடு, நிலவை கங்கையையும் கடலையும் பிரிக்கும் நிலக்கூம்பையும் கொண்டு கட்டப்பட்டது.

போர்த்துக்கேயர் முதலாவது அரணை 1595 இல் கோட்டை இராச்சிய ஆட்சியாளர் தர்மபாலாவின் உதவியுடன் கட்டினர். போர்த்துக்கேயரிடமிருந்து 1640 இல் ஒல்லாந்தர் மாத்தறையைக் கைப்பற்றினர். தற்போதுள்ள அரணை 1645 இல் கட்டினர். இக்கோட்டை  நீளமும்,  கனமும்,  உயரம் கொண்டு, உள்ளூர் சுண்ணக்கற்கள், கருங்கற்கள், பவளப்பாறை கொண்டு கட்டப்பட்டது.

## உசாத்துணை

பகுப்பு:மாத்தறை மாவட்டம்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
புரோமோயிருபுளோரோவசிட்டைல் குளோரைடு

**புரோமோயிருபுளோரோவசிட்டைல் குளோரைடு** *(Bromodifluoroacetyl chloride)* என்பது BrCF2COCl என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். α,α- இருபுளோரோ-γ-லாக்டம்களை தொகுப்பு முறையில் தயாரிப்பதற்கு உதவும் தொடக்க வேதிப்பொருளாக இச்சேர்மம் பயன்படுகிறது. இதைத் தவிர மெத்திலேற்றக் கார்பனில் முப்புளோரினேற்றம் பெற்ற நியூக்ளியோசைடுகள் தயாரிக்கும் தொகுப்பு வினைகளிலும் BrCF2COCl பயன்படுகிறது.

## மேற்கோள்கள்

## இவற்றையும் காண்க
*அசிட்டைல் குளோரைடு

பகுப்பு:அசைல் குளோரைடுகள்

பகுப்பு:கரிமகுளோரைடுகள்
பகுப்பு:கரிம ஆலைடுகள்
மெனிக்கடவரைக் கோட்டை

**மெனிக்கடவரைக் கோட்டை** (*Menikkadawara fort*) என்பது கேகாலையின் மெனிக்கடவரையில் அமைந்துள்ள ஒரு சிறிய கோட்டையாகும். போர்த்துக்கேயர் இதனை "மனிகராவர்" என அழைத்தனர்.

சனவரி 1599 இல், போர்த்துக்கேயர் இப்பகுதியில் வேலி அரண் ஒன்றை அமைத்தனர். 1603 இல், போர்த்துக்கேயர் கண்டிப் படைகளின் தாக்குதல் காரணமாக பின்வாங்கினர். 1626 இல், இக்கோட்டையைப் பலப்படுத்தி மேம்படுத்தினர். செவ்வகமான இக்கோட்டை *போர்ட்டே சண்டா பே* (*Forte Santa Fe*) அல்லது *சிட்டாடெலா ஒப் போர்ட்டே குரூஸ்* (*Cidadela of Forte Cruz*) என அழைக்கப்பட்டது. இது ஒவ்வொரு மூலையிலும் நான்கு கொத்தளங்களைக் கொண்டிருந்தது. பாரிய கட்டமைப்பை இது கொண்டிராவிட்டாலும், கண்டி அரசுக்கு எதிரான சண்டையில் முக்கிய பங்காற்றியது. இங்கு கூமார் 400 போர்த்துக்கேயப் படையினர் நிலைகொண்டிருந்ததாக ஆவணங்கள் குறிப்பிடுகிறது.

## உசாத்துணை

பகுப்பு:கேகாலை மாவட்டம்
பகுப்பு:இலங்கையில் உள்ள போர்த்துக்கீசக் கோட்டைகள்
இஞ்சியணிச்சல்

thumb|அலங்கரிக்கப்பட்ட இஞ்சியணிச்சல் மனிதன்

**இஞ்சியணிச்சல்** (*Gingerbread*) அல்லது **தேனணிச்சல், மசாலா அணிச்சல், மிளகு அணிச்சல்** என்பது பல வாசனைச் சரக்குகள் போட்டுச் செய்யப்படும், பல காலத்துக்குப் பழுதடையாமல் இருக்கும் ஒரு இனிப்புப் பலகாரம் ஆகும். இது வாசனைக்காக இஞ்சியும், இனிப்புக்காக தேன் அல்லது கருப்பஞ்சாறும் சேர்த்து பல வடிவங்களிலும் செய்யப்படுகிறது. இது ஒரு பாரம்பரிய தின்பண்டமாக மேற்குலக நாடுகளில் நடைபெறும் பல கொண்டாட்டங்களில் இடம் பெறுகிறது. கிறித்துமசு கொண்டாட்டத்தில் சிறப்பான இடத்தைப் பிடிக்கிறது. 

## சேர்க்கப்படும் வாசனைப் பொருட்கள்
# சோம்பு, 
# பெருஞ்சீரகம், 
# இஞ்சி, ஏலக்காய், 
# கொத்தமல்லி, 
# சாதிக்காய், 
# சாதிக்காய், 
# கிராம்பு, 
# இலவங்கப்பட்டை.

## வரலாறு
தேனணிச்சல் பற்றிய எழுத்து மூலமான முதல் குறிப்பின் படி தேனணிச்சல் கி.மு 350 இல் உருவாகியுள்ளது. ஆனால் பண்டையகிரேக்கத்தில் ஏற்கெனவே தேனணிச்சல் செய்யப்பட்டதற்கு ஆதாரமாக கல்லறைப்பொருட்கள் உள்ளன. இப்போது போல் கிறித்துமசு காலங்களில் மட்டுமல்லாது ஈஸ்டர் காலங்களிலும், மற்றைய கொண்டாட்டங்களிலும் முன்னர் இது பிரத்தியேக இடத்தைப் பெற்றிருந்தது. இது ஒரு விரதகால உணவாகவும், செரிமானத்துக்கு உகந்த உணவாகவும், வலி நிவாரணியாகவும், நோய்களைத்  தீர்க்கும் உணவாகவும் கருதப்படுகிறது.

## மேற்கோள்கள்

## வெளி இணைப்புகள்

*Gingerbread at the Open Directory Project
*https://www.facebook.com/ominifocaccina Facebook Fan Page
*https://www.youtube.com/watch?v=2G2W5C8jjWo Amazon Kitchen Shorts: Mini Gingerbread Houses

பகுப்பு:தின்பண்டங்கள்
பகுப்பு:இனிப்புகள்
பகுப்பு:உணவுகள்
பகுப்பு:கிறித்துமசு
நீர்கொழும்புக் கோட்டை

**நீர்கொழும்புக் கோட்டை** (*Negombo Fort*) என்பது சிறிய, ஆனால் முக்கியத்துவம் வாய்ந்த கொழும்பைப் பாதுகாக்க போர்த்துக்கேயரால் கட்டப்பட்ட கோட்டையாகும். இது கொழும்பு நகரின் வடக்கிலிருந்து கிட்டத்தட்ட  தூரத்தில் நீர்கொழும்பு நகரில் அமைந்துள்ளது.

அக்காலத்தில் இது கொழும்பு, யாழ்ப்பாணம், காலி ஆகிய கோட்டைகளுக்கு அடுத்து தந்திரோபாய முக்கியத்துவம் பெற்று விளங்கியது. ஆரம்பத்தில் இக்கோட்டை பலவீனமான கட்டமைப்பைக் கொண்டிருந்தது. அதனால் பெப்ரவரி 1640 இல் ஒல்லாந்துப் படைகள் இதைக் கைப்பற்றின. போர்த்துக்கேயர் இதனை மீளவும் தங்கள் வசம் எடுக்க சில முயற்சிகளின் செய்த பின் திசம்பர் 1640 இல் வெற்றி பெற்றனர். அவர்கள் இதனை பலப்படுத்தி, ஒல்லாந்ததினர் சனவரி 1644 இல் மீளக் கைப்பற்றும்வரை பாதுகாத்தனர்.

## உசாத்துணை

## இவற்றையும் பார்க்க
* இலங்கையின் கோட்டைகள்

## மேலும் வாசிக்க
* 
* 

பகுப்பு:கம்பகா மாவட்டம்
பகுப்பு:இலங்கையில் உள்ள கோட்டைகள்
பகுப்பு:இலங்கையின் தொல்லியற்களங்கள்
1697

**1697** (MDCXCVII) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி - பிரெஞ்சு எழுத்தாளர் சார்லசு பெரோல்ட் விசித்திரக் கதைகள், சிண்ட்ரெல்லா, தூங்கும் அழகி உட்பட தனது புகழ்பெற்ற மதர் கோசு கதைத் தொகுப்பை வெளியிட்டார்.
* சனவரி 8 - - எடின்பரோவில் இறை நிந்தனைக் குற்றத்திற்காக இசுக்கொட்டிய மாணவர் தோமசு ஐக்கென்ஹெட் என்பவர் தூக்கிலிடப்பட்டார்.
* மார்ச் 13 &ndash; அமெரிக்க முதற்குடிமக்களின் கடைசி இத்சா மாயா இராச்சியத்தின் தலைநகர் எசுப்பானியர்களிடம் வீழ்ந்தது.
* மே 7 - ஸ்டாக்ஹோம் நகரில் 13 ஆம் நூற்றாண்டைச் சேர்ந்த அரண்மனை எரிந்து சாம்பலானது. அரண்மனை நூலகத்தின் பெரும் பகுதி முற்றாக சேதமடைந்தது.
* சூன் 30 - முதல் தரத் துடுப்பாட்டப் போட்டி இங்கிலாந்து, சசெக்சு நகரில் விளையாடப்பட்டது.
* செப்டம்பர் 11 - இளவரசர் யூஜின் தலைமையிலான படையினர் சென்டா நகரில் உதுமானிய இராணுவத்தைத் தோற்கடித்தனர்.
* செப்டம்பர் 20 - பிரான்சுக்கும் பெரும் கூட்டமைப்புக்கும் இடையில் இடம்பெற்று வந்த ஒன்பதாண்டுப் போர், மற்றும் மன்னர் வில்லியமின் போர் ஆகியவற்றை முடிவுக்குக் கொண்டு வரும் பொருட்டு இரு அணிகளுக்குமிடையே றிசுவிக் நகரில் ஒப்பந்தம் கையெழுத்தானது. பிரான்சின் பதினான்காம் லூயி இங்கிலாந்து, இசுக்கொட்லாந்து அரசராக மூன்றாம் வில்லியமை அங்கீகரித்தான். இரு தரப்புகளும் தமது முந்தைய நிலைகளுக்குத் திரும்பின. வட அமெரிக்காவில் நோவா ஸ்கோசியா பிரான்சுக்குக் கொடுக்கப்பட்டது.
* டிசம்பர் 2 - புனித பவுல் பேராலயம் இலண்டனில் திறக்கப்பட்டது.
* ஐரோப்பாவில் பல்லக்குகளின் பயன்பாடு பெருமளவு அதிகரித்தது.

## பிறப்புகள்
* சனவரி 1 - யோசப் பிரான்சுவா தூப்ளே, இந்தியாவின் பிரெஞ்சு குடியேற்றங்களின் தலைமை ஆளுனர் (இ. 1763)
* மார்ச் 6 - ஸ்ட்ரிங்கர் லாரன்சு, பிரித்தானிய இந்தியாவின் முதற் பெரும் படைத்தலைவர் (இ. 1775)
* ஏப்ரல் 23 - ஜார்ஜ் ஆன்சன், பிரித்தானியக் கடற்படைத் தளபதி (இ. 1762)
* நவம்பர் 10 - வில்லியம் ஹோகார்த், ஆங்கிலேய ஓவியர் (இ. 1764)

## இறப்புகள்

## மேற்கோள்கள்
கையடக்க ஆவண வடிவமைப்பு மென்பொருள் பட்டியல்

பி.டி.எவ் (PDF) ஆவணங்களை மேலாண்மை செய்யக்கூடிய  மென்பொருள்  கட்டுரைகளை, அவற்றின்  இணைப்புகளுடனும், திறன் சுருக்கத்துடனும் இங்கு பட்டியலாக இடப்படுகின்றன.

## பன்னியக்குதளம்
இவை மைக்ரோசாப்ட் விண்டோசு, லினக்சு, மாக் இயக்குதளம் போன்ற பல்வேறுபட்ட இயக்குதளங்களிலும் செயற்படக்கூடிய மென்பொருள்கள் ஆகும்.
### மாற்றிகள்
ஒரு பயனர் அவர் விரும்பும் பிற கோப்பு வடிவமைப்புக்கு மாற்றித் தரும் திறன் உள்ளவையாக, இந்த மென்பொருள்கள் திகழ்கின்றன.

### தொகுப்பான்கள்
இந்த மென்பொருள்கள், பிடிஎப் ஆவணங்களை மாற்றி அமைக்க உதவுகின்றன.

### உருவாக்கிகள்
இந்த மென்பொருள்கள் எழுத்தாவணமாக உருவாக்கி பின்பு பிடிஎப் கோப்பாக  மாற்றவல்ல திறனுள்ளவை ஆகும்.

### நோக்கிகள்

பிடிஎப் கோப்புகளை இவற்றின் வழியே வாசிக்க மட்டுமே இயலும் திறனுள்ள மென்பொருள்கள் ஆகும்.

## லினக்சும், யூனிக்சும்

### உரைவிளக்க திறனிகள்
* எவின்சு (Evince):  இதன் பதிப்பு 3.14 மென்பொருளிலிருந்து, இருந்துநீக்கவும், சேர்க்கவும் திறனுள்ளது ), of basic text note annotations.

### மாற்றிகள்
The CUPS printing system can render any document to a PDF file, thus any UNIX/Linux program with print capability can produce PDF files.
* Pdftk: can merge, split, en-/decrypt, watermark/stamp and manipulate PDF files.

### நோக்கிகள்
* அடோப் ரீடர்: Extant freeware versions are obsolete, Adobe has stopped support for Linux.
* எவின்சு (Evince):  default PDF and file viewer for குநோம்; replaces GPdf.
* ஆக்குலர் (Okular): KDE desktop environment; replaces KPDF.
* பயர் பாக்சு: Includes a PDF viewer
* கூகிள் குரோம்: Includes a PDF viewer

## மாக் இயக்குதளம்

### நோக்கிகள்
* சபாரி உலாவி: This bundled web browser has built-in support for reading PDF documents.
* பயர் பாக்சு: Includes a PDF viewer
* கூகிள் குரோம்: Includes a PDF viewer

## மைக்ரோசாப்ட் வின்டோசு

### மாற்றிகள்
* மைக்ரோசாப்ட் ஆபிஸ் 2007: இலவசமென்பொருளாக,  2007 மைக்ரோசாப்ட் அலுவலகப்பொதியில் வருகிறது. இப்பொதியின் கோப்புகளை, பிடிஎப் கோப்பாக மாற்றும் திறனைக் கொண்டுள்ளது.
* மைக்ரோசாப்ட் ஆபிஸ் 2007 || இலவச மென்பொருள் || உட்செருகியாக 2007 அலுவலகப் பொதியில் கிடைக்கிறது

### தொகுப்பான்கள்
* அடோப் அக்ரோபாட்டு;அடோபி சிஸ்டம்ஸ் என்பது வணிக மென்பொருள் ஆகும்.
* அடோபி போட்டோசாப்: அடோபி சிஸ்டம்ஸ் என்பது வரைகலை வடிவ முறைகளையும், படக்கோப்பினையும் தொகுக்க இயலும்.
* லிப்ரே ஆபீஸ்:  (MPLv2) கட்டற்ற GUI வசதிகளை வழியாக, பிடிஎப் கோப்புகளை இணைக்க, பிரிக்க, இரகசிய குறியாக்க மேலாண்மை செய்ய இயலும்.
* மைக்ரோசாப்ட் வேர்டு 2013:வணிக மிசைக்கணினி மென்பொருள் ஆகும்..  2013 அலுவலகப்பொதியின் வழியாக தொகுக்கக்கூடிய பிடிஎப் ஆவணத்தை உருவாக்கலாம்.
* கூகிள் குரோம்: பிடிஎப் கோப்பினை, இயல்பிருப்பாகவே காண இயலும் வகையில் கட்டமைக்கப் பட்டுள்ளது.
* இசுப்பார்ட்டன் (உலாவி):  பிடிஎப் கோப்பினை, இயல்பிருப்பாகவே காண இயலும் வகையில் கட்டமைக்கப் பட்டுள்ளது.

## அலைபேசி
*எவின் (Evince): Ported to மேமோ இயக்குதளம்
* iBooks: PDF viewer for iOS (iPhone, iPad)
* கூகுள் டிரைவ் app for Android: can view PDFs
* அமேசான் கின்டில் app for Android: can view PDFs

## மேற்கோள்கள்

## வெளியிணைப்புகள்
*
*
*

பகுப்பு:மென்பொருள்
பகுப்பு:தொழில்நுட்பம் தலைப்புகள் பட்டியல்
புனாபுட்டி

**புனாபுட்டி** (Funafuti) என்பது ஒரு பவளத்தீவு ஆகும். இது துவாலு எனும் தீவு நாட்டின் தலைநகரம் ஆகும். இந்நகரத்தின் சனத்தொகை 6,194 ஆகும். இதனால் துவாலு நாட்டின் மொத்த சனத்தொகையின் 57.2 சதவீதம் இந்நகரைச் சார்ந்துள்ளது. இந்நகரம் 20 தொடக்கம் 400 மீற்றர் அகலமான ஒடுங்கிய நிலப்பரப்பை கொண்டுள்ளது. இந்நகரில் ஓர் விமான நிலையமும் *வைக்கு லங்கி* எனும் ஹோட்டலும், சில நிருவாகக் கட்டடங்களும், பாரம்பரிய முறையிலும் கற்களாலும் கட்டப்பட்ட பல்வேறு வீடுகளும் காணப்படுகின்றன. இந்நகரின் முக்கியத்துவம் வாய்ந்த கட்டடமாக துவாலு தேவாலயம் கருதப்படுகின்றது. இந்நகரின் மொத்த பரப்பளவு 275 சதுர கிலோமீற்றர்கள் ஆகும்.

## வரலாறு
இந்நகரினை நிறுவிய முன்னோர்கள் சமோவா நாட்டை சேர்ந்தவர்கள் ஆவர். பிரித்தானிய இராணுவத்தை சேர்ந்தவரும் நியூ யோர்க் நகரவாசியுமான ஆர்ன்ட் சுய்லெர் டி பெய்ச்ட்டர் (Arent Schuyler de Peyster) என்பவரே புனாபுட்டி நகரத்திற்கு வருகை தந்த முதலாவது ஐரோப்பியர். துவாலு நாட்டின் தெற்குத் திசையினூடாக வந்த ஆர்ன்ட் சுய்லெர் டி பெய்ச்ட்டர் புனாபுட்டி நகரை அங்கு இனங்கண்டு கொண்டார். அவர் அந்நகரத்திற்கு பிரித்தானிய அரசியல்வாதியும், நாடாளுமன்ற உறுப்பினரும், ரெபெக்கா உற்பத்திகளின் (Rebecca's cargo) உரிமையாளருமான எட்வார்ட் எலைஸ் என்பவரின் பெயரை சுருக்கி எலைஸ் தீவு எனும் பெயரை வைத்தார்.

## மேற்கோள்கள்

பகுப்பு:தலைநகரங்கள்
பகுப்பு:ஓசியானியா தலைநகரங்கள்
இரத்தினபுரி போர்த்துக்கேயக் கோட்டை

**இரத்தினபுரி போர்த்துக்கேயக் கோட்டை** (Ratnapura Portuguese fort) என்பது இலங்கையின் இரத்தினபுரி மாவட்டத்தில் போர்த்துக்கேயரால் கட்டப்பட்ட கோட்டை ஆகும்.

சீதாவாக்கை மன்னன் முதலாம் இராஜசிங்கனிடம் தோல்வி அடைந்த பின்னர், 1618 ஆம் ஆண்டுக்கும் 1620 ஆம் ஆண்டுக்கும் இடைப்பட்ட காலப்பகுதியில் சமன் தேவாலயம் அமைந்திருந்த இடத்தில் இக்கோட்டையையும் தேவாலயம் ஒன்றையும் போர்த்துக்கேயர் அமைத்தனர். பின்னர் இக்கோட்டை கண்டியின் நாயக்க வம்ச மன்னன் கீர்த்தி ஸ்ரீ இராஜசிங்கனால் கைப்பற்றப்பட்டு தேவாலயத்துடன் சேர்த்து இடிக்கப்பட்டு மகா சமன் தேவாலயம் எனும் பௌத்த ஆலயம் கோட்டை அமைந்திருந்த இடத்திலேயே அமைக்கப்பட்டது. தற்போது இங்குள்ள ஆலயத்தில் நிலப்பகுதியும் போர்த்துக்கேயத் தளபதியான சிமாவோ பினாவோ குதிரையில் அமர்ந்த படியும் வாளொன்றை ஓர் கையில் ஏந்தியபடியும் சிங்களப்படை வீரன் ஒருவனை காலால் மிதித்தபடியும் இருக்கும் ஒரு கற்செதுக்கல் காணப்படுகின்றது.

தற்போது இங்கு 1864 ஆம் ஆண்டு சனவரி 1 இல் கட்டப்பட்ட பொலிஸ் நிலையம் ஒன்றும், பொது நூலகம் ஒன்றும் முன்னாள் கச்சேரியும் காணப்படுகின்றது.

## மேற்கோள்கள்

## இவற்றையும் பார்க்க
* இலங்கையின் கோட்டைகள்

பகுப்பு:இரத்தினபுரி மாவட்டம்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
டிப்ருகட் பல்கலைக்கழகம்

**டிப்ருகட் பல்கலைக்கழகம்**, இந்திய மாநிலமான அசாமில் உள்ள டிப்ருகட் நகரத்தில் உள்ளது. இந்த பல்கலைக்க்கழகத்துக்கு தேசிய மதிப்பீடு மற்றும் தரச்சான்று அவை பி கிரேடு வழங்கியுள்ளது. இந்த பல்கலைக்கழகம் இந்தியப் பல்கலைக்கழகங்களின் கூட்டமைப்பு,  பொதுநலவாயப் பல்கலைக்கழகங்களின் கூட்டமைப்பு ஆகிய கூட்டமைப்புகளில் உறுப்பினராகி உள்ளது.

## கல்வி
*கணினியில் மையம்
இது அகில இந்திய தொழில்நுட்பக் கல்விக் குழு, இந்தியக் கணினியியல் சமூகம் ஆகிய குழுக்களுடன் இணைக்கப்பட்டுள்ளது. இந்திரா காந்தி தேசிய திறந்தநிலைப் பல்கலைக்கழகம் அங்கீகரித்த பயிற்சி மையமும் இங்கு உள்ளது.

*மேலாண்மையியல் மையம்

*நீதியியல் மையம்

## வளாகம்
இந்த பல்கலைக்கழகம் திப்ருகரின் தெற்கில் ஐந்து கிலோமீட்டர் தொலைவில் உள்ள ராஜபேட்டா என்ற இடத்தில் அமைந்துள்ளது. பல்கலைக்கழக வளாகத்தை சென்றடைய சாலை வசதியும், தொடர்வண்டிப் போக்குவரத்து வசதியும், விமான வசதிகளும் உண்டு. 

## சான்றுகள்

## இணைப்புகள்
*   டிப்ருகட் பல்கலைக்கழகத்தின் வலைத்தளம்

பகுப்பு:டிப்ருகட் மாவட்டம்
பகுப்பு:அசாமில் உள்ள பல்கலைக்கழகங்கள்
உருவான்வெல்லைக் கோட்டை

**உருவான்வெல்லைக் கோட்டை** (*Ruwanwella fort*) என்பது போர்த்துக்கேயரால் 1590 களில் கேகாலையின் உருவான்வெல்லையில் ஆரம்பத்தில் அரண்மிக்க ஆதார முகாமாகக் கட்டப்பட்டது. இது 1655 இல் ஒல்லாந்தரால் கைப்பற்றப்பட்டு, மரக் கோட்டையை அமைத்தனர். ஆனால் சில வருடங்களில் அதனைக் கைவிட்டனர். 1817 இல், பிரித்தானியர் அவ்விடத்தில் இரு கொத்தளங்களுடன் கற்கோட்டையைக் கட்டினர்.

## உசாத்துணை

## மேலதிக வாசிப்பு
* 

## வெளி இணைப்புகள்
* Ruwanwella 

பகுப்பு:கேகாலை மாவட்டம்
பகுப்பு:இலங்கையில் உள்ள கோட்டைகள்
ஆர்ச்சிபால்ட் ஹில்

**ஆர்ச்சிபால்ட் விவியன் ஹில்**,(26 செப்டம்பர் 1886 - 3 சூன் 1977) **ஏ.வி. ஹில்** என்று அறியப்படும் இவர் இங்கிலாந்து நாட்டைச் சேர்ந்த உடற்கூறு அறிஞர் ஆவார். மேலும் உயிரி இயற்பியல் செயல்முறை ஆய்வுகள் செய்வதற்கு கட்டமைப்பு நிறுவியவற்களின் ஒருவர். இவர் 1922 ஆம் ஆண்டு உடலியக்கவியல் மற்றும் மருத்துவத்திற்கான விளக்க சோதனையில் தசைகளில் ஏற்படும் வெப்பம் பற்றி ஆய்வுக்காக நோபல் பரிசை பகிர்ந்துகொண்டர்.

## மேற்கோள்கள்

பகுப்பு:1886 பிறப்புகள்
பகுப்பு:1977 இறப்புகள்
பகுப்பு:நோபல் பரிசு பெற்ற பிரித்தானியர்கள்
பகுப்பு:உடலியங்கியலாளர்கள்
பகுப்பு:பிரித்தானிய அரசியல்வாதிகள்
பகுப்பு:நோபல் மருத்துவப் பரிசு பெற்றவர்கள்
விண்மீன் கோட்டை, மாத்தறை

**விண்மீன் கோட்டை** (*Star Fort*) என்பது நிலவை கங்கையின் கிழக்குக் கரையில் மாத்தறைக் கோட்டையின் வாயிலுக்கு சுமார்  தொலைவில் அமைந்துள்ள கோட்டையாகும். விண்மீன் கோட்டை 1765 இல் ஒல்லாந்தரால் கட்டப்பட்டது.

1640 இல், ஒல்லாந்தர் பிரதான கோட்டையை மாத்தறையில் கட்டி முடித்தனர். ஆயினும் நிலப்பகுதியில் இருந்து வரும் தாக்குதலை எதிர்கொள்வதில் பலவீனமாக இருந்தது. 1762 இல் கண்டி அரசினால் உதவியளிக்கப்பட்ட சிங்களப் படைகள் இதனைத் தாக்கி, கட்டுப்பாட்டுக்குள் கொண்டு வந்தனர். ஒல்லாந்தர் இதனை 1763 இல் கட்டுப்பாட்டுக்குள் கொண்டு வந்து, அதே வருடம் ஒரு சிறிய கோட்டையை நிலவை கங்கையின் கிழக்குக் கரையில், இக்கோட்டையின் பாதுகாப்பிற்காக அமைத்தனர்.

## உசாத்துணை

பகுப்பு:இலங்கையின் தொல்லியற்களங்கள்
பகுப்பு:மாத்தறை மாவட்டம்
பகுப்பு:இலங்கையில் உள்ள கோட்டைகள்
குழிவாழை

**குழி வாழை** அல்லது **குள்ள வாழை** அல்லது **பூ வாழை** (அறிவியல் பெயர் : Musa ornata), (ஆங்கில பெயர் : flowering banana) என்ற இந்த தாவரம் பேரின தாவரம் ஆகும். இது வாழை இனத்தைச் சார்ந்த பூக்கும் தாவரம் ஆகும். இதன் கிழங்கு மட்டும் மருத்துவப் பொருளாகப் பயன்படுகிறது. இந்த தாவரம் வெப்ப மண்டலத்திலும் செழித்து வளரும் தன்மை கொண்டதாக உள்ளது. இதன் பூர்வீகம் தென்கிழக்காசியா ஆகும்.

## மேற்கோள்கள்

பகுப்பு:பூக்கும் தாவரங்கள்
கட்டுவனைக் கோட்டை

**கட்டுவனைக் கோட்டை** (Katuwana fort) என்பது ஒல்லாந்தரினால்1646 ஆம் ஆண்டில் கட்டப்பட்ட கோட்டை ஆகும்.

பொதுவாக போர்த்துக்கேயர் போன்ற அந்நியர்களின் காலனித்துவத்தில் இருந்து தம்மைப் பாதுகாத்துக்கொள்ள ஒல்லாந்தர் கரையோரங்களிலேயே பல்வேறு கோட்டைகளைக் கட்டுவதை வழக்கமாகக் கொண்டிருந்தனர். எனினும் கண்டி இராச்சியத்தின் தாக்குதல்களிலிருந்து க்ரையோரத் தாழ்நிலப் பிரதேசங்களைப் பாதுகாத்துக் கொள்ள நாட்டின் உட்பிரதேசங்களிலும் கோட்டைகளைக் கட்டினர். அவ்வாறான கோட்டைகளில் கட்டுவனைக் கோட்டையும் ஒன்றாகும். கட்டுவனைக் கோட்டையானது மாத்தறையிலிருந்து கிட்டத்தட்ட  தொலைவில் டச்சுக் கிழக்கிந்தியக் கம்பனியின் ஆட்சிப்பிரதேசத்தில் கண்டியின் அடிப்பகுதியில் கட்டப்பட்டது.

1761 ஆம் ஆண்டில் மாத்தறைக் கலவரம் இடம்பெற்ற காலப்பகுதியில் கண்டி மன்னன் கீர்த்தி சிறீ இராஜசிங்கனால் இக்கோட்டை கைப்பற்றப்பட்டதுடன் கோட்டையின் சில பகுதிகள் இடிக்கப்பட்டது.

## மேற்கோள்கள்

## இவற்றையும் பார்க்க
* இலங்கையின் கோட்டைகள்

பகுப்பு:இலங்கையில் உள்ள கோட்டைகள்
பகுப்பு:மாத்தறை மாவட்டம்
பகுப்பு:இலங்கையின் தொல்லியற்களங்கள்
மக்டோவல் கோட்டை

**மக்டோவல் கோட்டை** (*Fort MacDowall*) மாத்தளையில் அமைந்துள்ளது. கண்டிப் போர்கள் காலத்தில் இது அரண்மிக்க புறக்காவலாக இருந்தது. இலங்கையிலிருந்த 6 வது பிரித்தானிய கட்டளைத்தளபதி கே மக்டோவல் என்பவரின் பெயரால் இக்கோட்டை அழைக்கப்பட்டது. பிரித்தானியர் நில உட்பகுதியில் கட்டிய ஒருசில கோட்டைகளில் ஒன்றான இது 1803 இல் கட்டி முடிக்கப்பட்டது.

## உசாத்துணை

பகுப்பு:மாத்தளை மாவட்டம்
பகுப்பு:இலங்கையில் உள்ள கோட்டைகள்
கொட்டியாரக் கோட்டை

**கொட்டியாரக் கோட்டை** (Koddiyar fort) என்பது இலங்கையில் ஒல்லாந்தரால் கட்டப்பட்ட கோட்டைகளுள் ஒன்றாகும். இதுவே ஒல்லாந்தரால் இலங்கையில் கட்டப்பட்ட முதலாவது கோட்டை ஆகும்.  இது கொட்டியாரக்குடாவின் தெற்குப் பகுதியில் 1622 ஆம் ஆண்டில் கட்டப்பட்டது. போர்த்துகேயரை இலங்கையிலிருந்து முற்றாக விரட்டுவதற்காக ஒல்லாந்தருடன் மேற்கொள்ளப்பட்ட ஒப்பந்தத்திற்கு அமைவாக கண்டி மன்னன் செனரத் முதூர் எனும் இடத்தில் கோட்டை ஒன்றை அமைப்பதற்கு அனுமதி பெற்றிருந்தான். எனினும் அவனால் கட்டப்பட்டுக்கொண்டிருந்த இக்கோட்டையானது போர்த்துகேயரால் அரைவாசியிலேயே இடிக்கப்பட்டது. பின்னர் போர்த்துக்கேயர் ஒல்லாந்தரால் தோற்கடிக்கப்பட்டதும் மீண்டும் கொட்டியாரக் கோட்டை 1658 ஆம் ஆண்டில் கட்டப்பட்ட்டது.

## மேற்கோள்கள்

## இவற்றையும் பார்க்க
* இலங்கையின் கோட்டைகள்

பகுப்பு:இலங்கையில் உள்ள கோட்டைகள்
பகுப்பு:திருகோணமலை மாவட்டம்
கற்பிட்டிக் கோட்டை

**கற்பிட்டிக் கோட்டை** (Kalpitiya fort) என்பது இலங்கையில் கட்டப்பட்ட ஓர் இடச்சுக் கோட்டை ஆகும். இது 1667 ஆம் ஆண்டிற்கும் 1676 ஆம் ஆண்டிற்கும் இடைப்பட்ட காலப்பகுதியில் கட்டப்பட்டதாகும். புத்தளம் கடனீரேரிக்கு அருகாமையில் உள்ள குடாவாக விளங்கியமையால் கறிபிட்டி முக்கியத்துவம் வாய்ந்த இடமாகக் கருதப்பட்டது. இலங்கையில் கறுவா அதிகம் பயிரிடப்படும் பிரதேசமாக புத்தளம் விளங்கியது. இக்கறுவாவினை புத்தளத்திலிருந்து கொழும்பிற்கு எடுத்துச் செல்வதற்காக புத்தளம் வழியாக நீர்கொழும்பிற்குக் கால்வாய் ஒன்று ஒல்லாந்தரினால் அமைக்கப்பட்டது. இக்கோட்டையானது படிவப்பாறைகளையும் முருகைக்கற்களையும் கொண்டு அமைக்கப்பட்டது. இக்கோட்டையின் அமைப்பு சதுர வடிவத்தை ஒத்ததாகும். அத்துடன் சுவர்கள் 4 மீற்றர் உயரத்தில் காணப்படுகின்றன. இக்கோட்டை 1795 ஆம் ஆண்டில் பிரித்தானியரிடம் சரணடைந்தது. பிரித்தானியரது இராணுவத்தின் தேவைகளுக்காக இக்கோட்டை பயன்படுத்தப்பட்டு 1859 ஆம் ஆண்டில் கைவிடப்பட்டது.

## மேற்கோள்கள்

## இவற்றையும் பார்க்க
* இலங்கையின் கோட்டைகள்

பகுப்பு:இலங்கையில் உள்ள கோட்டைகள்
பகுப்பு:புத்தளம் மாவட்டம்
பகுப்பு:இலங்கையின் தொல்லியற்களங்கள்
முல்லைத்தீவுக் கோட்டை

**முல்லைத்தீவுக் கோட்டை** (*Mullaitivu fort*) என்பது முல்லைத்தீவில் ஒல்லாந்தரால் கட்டப்பட்ட கோட்டை ஆகும். 1715 ஆம் ஆண்டில் ஒல்லாந்தரால் மரத்தாலும் மரவேலிகளாலும் இக்கோட்டை நிறுவப்பட்டது. 1721 ஆம் ஆண்டில் நாற்பக்கல் வடிவில் இக்கோட்டை ஒல்லாந்தரால் கட்டப்பட்டது. கண்டி இராச்சியம் செட்டிகளுடன் கொண்டிருந்த சட்டவிரோத வர்த்தகத்தைக் கட்டுப்படுத்த்தும் நோக்குடனேயே அமைக்கப்பட்டது.

பிரித்தானியரால் இக்கோட்டை 1795 ஆம் ஆண்டில் கைப்பற்றப்பட்டது.  25 ஆகத்து 1803 இல் பண்டார வன்னியனால் இக்கோட்டை இடிக்கப்பட்டது. இக்கோட்டையின் தளபதி கப்பித்தான் வொன் டிரிபேர்க் யாழ்கோட்டைக்குத் த்மது கோட்டையை இடம்மாற்றித் தப்பியோடினர். அதனைத் தொடர்ந்து கப்பித்தான் வொன் டிரிபேர்க்கினால் பண்டார வன்னியனின் படை கச்சிலைமடு எனும் இடத்தில் 31 ஒக்டோபர் 1803 அன்று தோற்கடிக்கப்பட்டது.

## மேற்கோள்கள்

பகுப்பு:இலங்கையில் உள்ள கோட்டைகள்
பகுப்பு:இலங்கையின் தொல்லியற்களங்கள்
பகுப்பு:முல்லைத்தீவிலுள்ள கட்டடங்களும் கட்டமைப்புக்களும்
தங்காலைக் கோட்டை

**தங்காலைக் கோட்டை** (*Tangalle Fort*) என்பது ஒரு சிறிய ஒல்லாந்துக் கோட்டையாகும். இது தங்காலை கடற்கரை நகரில் அமைந்துள்ளது.

தங்காலைக் கோட்டை ஒல்லாந்துக்காரர் கட்டிய பிற கோட்டைகளைவிட, பாரிய சுவர் அமைப்பு இல்லாததால் மாறுபடுகிறது. நான்கு பிரதான சுவர்கள்,  உயரத்தில், சம அளவு அற்று அமைந்துள்ளது. இது 19 ஆம் நூற்றாண்டின் மத்தியில், குறிப்பிட்டளவு மாற்றத்திற்கு உட்படுத்தி சிறைச்சாலையாக பிரித்தானியரால் மாற்றப்பட்டது. இது தற்போதும் இலங்கை சிறைச்சாலைத் திணைக்களத்தினால் சிறைச்சாலையாக பயன்படுத்தப்படுகிறது.

## உசாத்துணை

## இவற்றையும் பார்க்க
* இலங்கையின் கோட்டைகள்

## மேலதிக வாசிப்பு
* 

பகுப்பு:இலங்கையில் உள்ள கோட்டைகள்
பகுப்பு:அம்பாந்தோட்டை மாவட்டம்
அசாம் பல்கலைக்கழகம்

**அசாம் பல்கலைக்கழகம்**, இந்திய மாநிலமான அசாமின் சில்சார் நகரத்தில் அமைந்துள்ளது. இதன் மற்றொரு வளாகம் கர்பி ஆங்லங் மாவட்டத்தில் உள்ள டிபுவில் உள்ளது.

## துறைகள்
இந்த பல்கலைக்கழகத்தில் கீழ்க்காணும் துறைகள் உள்ளன.
* உயிரித் தொழில்நுட்பத் துறை
* நுண்ணுயிரித் தொழில்நுட்பத் துறை
* கவின்கலைத் துறை
* மருந்தியல் துறை
* சுற்றுச்சூழலியல் துறை
* மெய்யியல் துறை
* வணிக மேலாண்மைத் துறை
* வேதியியல் துறை
* இயற்பியல் துறை
* புள்ளியியல் துறை
* கணிதவியல் துறை
* மொழியியல் துறை
* வங்காள மொழித் துறை
* இந்தி மொழித் துறை
* மணிப்புரி மொழித் துறை
* சமஸ்கிருதத் துறை
* அசாமிய மொழித் துறை
* ஆங்கில மொழித் துறை
* அராபிய மொழித் துறை
* பிரெஞ்சு மொழித் துறை
* பொருளியியல் துறை
* பொருளாதாரத் துறை
* கல்வியியல் துறௌ
* வரலாற்றுத் துறை
* அரசியல் துறை
* சமூக சேவைத் துறை
* புவி அறிவியல் துறை
* சட்டத் துறை
* மின்னணுவியல் துறை

## பிற கல்வி நிறுவனங்களுடனான இணைவு
இந்த பல்கலைக்கழகம் கீழ்க்காணும் பல்கலைக்கழகங்களுடன் இணைந்து ஆய்வு மேற்கொள்ளவும், அறிவைப் பகிர்ந்துகொள்ளவும் ஒப்பந்தம் ஏற்படுத்திக் கொண்டுள்ளது.
* மாண்ட்ரீயல் பல்கலைக்கழகம், கனடா
* நந்தேஸ் பல்கலைக்கழகம், பிரான்ஸ்
* கோபே பல்கலைக்கழகம், ஜப்பான்
* தாக்கா பல்கலைக்கழகம், வங்காளதேசம்
* சிட்டகொங் பல்கலைக்கழகம், வங்காளதேசம்
* ஜஹாங்கீர் பல்கலைக்கழகம், வங்காளதேசம்
* ஜகன்னாத் பல்கலைக்கழகம், வங்காளதேசம்
* ராஜ்ஷாஹி பல்கலைக்கழகம், வங்காளதேசம்

## சான்றுகள்

## இணைப்புகள்
*

பகுப்பு:அசாமில் உள்ள பல்கலைக்கழகங்கள்
பகுப்பு:இந்திய நடுவண் பல்கலைக்கழகங்கள்
இசுக்காண்டியம்(III) முப்புளோரோமெத்தேன் சல்போனேட்டு

**இசுக்காண்டியம்(III) முப்புளோரோமெத்தேன் சல்போனேட்டு** *(Scandium trifluoromethanesulfonate)* என்ற வேதியியல் சேர்மம் பொதுவாக இசுக்காண்டியம் டிரிப்லேட்டு என்றும் அழைக்கப்படுகிறது. Sc(SO3CF3)3 என்ற  மூலக்கூற்று வாய்ப்பாடு கொண்ட இவ்வுப்பு இசுக்காண்டியம் (Sc3) நேர்மின் அயனிகளும் டிரிப்லேட்டு எதிர்மின் அயனிகளும் (SO3CF3−) சேர்ந்து உருவாகிறது.

கரிம வேதியியலில், இசுக்காண்டியம் டிரிப்லேட்டு ஒரு இலூயிக் அமில வினையாக்கியாகப் பயன்படுகிறது. மற்ற இலூயிக் அமிலங்களுடன் ஒப்பிடுகையில் இவ்வினையாக்கி தண்ணீருடன் நிலைப்புத்தன்மையுடன் காணப்படுகிறது. இதனால் கரிம வேதிவினைகளில் இதை வேதிவிகித அளவுகளில் அல்லாமல் ஒரு உண்மையான  வினையூக்கியாகப் பயன்படுத்த இயலும். இசுக்காண்டியம் ஆக்சைடுடன் முப்புளோரோமெத்தேன்சல்போனிக் அமிலம் சேர்த்து இசுக்காண்டியம் முப்புளோரோமெத்தேன் சல்போனேட்டைத் தயாரிக்கலாம்.

இசுக்காண்டியம் டிரிப்லேட்டின் அறிவியல் பயன்பாட்டுக்கு உதாரணமாக முகையாமா ஆல்டால் கூட்டுவினையைக் குறிப்பிடலாம். இவ்வினையில் பென்சால்டிகைடு மற்றும் வளையயெக்சனோனின் சிலில் ஈனால் ஈதர் ஆகியன வினைபுரிந்து 81% வேதிச் சேர்ம உற்பத்தி நிகழ்கிறது.

:::

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:டிரிப்லேட்டுகள்
பகுப்பு:அமில வினையூக்கிகள்
பர்தா

**பர்தா** என்பது தென்னாசியாவைச் சேர்ந்த சில சமுதாயங்களில் பெண்கள் பின்பற்ற வேண்டிய சில சமய, சமூக நடைமுறைகளுக்கு இணங்க அணிய வேண்டிய ஆடையின் ஒரு பகுதி அல்லது பெண்களின் தனிமையைக் காப்பதற்கான ஒன்று. பர்தா என்னும் சொல் பாரசீக மொழியில் "திரை" எனப் பொருள்படும். தமிழில் இதை "முக்காடு" என்பர். பொதுவாக இசுலாம் சமயத்தைச் சேர்ந்த பெண்கள் இதை அணிகிறார்கள். 

இந்தியாவில் இந்துப் பெண்கள் அணியும் ஒரு வகையான பர்தா “கூங்கட்” எனப்படுகிறது. பர்தா இரண்டு வடிவங்களில் காணப்படுகின்றது. ஒன்று பெண்களை ஆண்களிடமிருந்து தனிப்படுத்தி வைப்பதற்கானது. மற்றது, பெண்கள் தமது உடலை மூடுவதற்கும், தமது உடலின் வடிவம் புலப்படாமல் மறைப்பதற்குமானது.

## இதனையும் காண்க
* ஹிஜாப்
* புர்க்கா 
* முக்காடு

## மேற்கோள்கள்


பகுப்பு:இசுலாமிய நடைமுறைகள்
பகுப்பு:இசுலாமிய உடைகள்
இரத்தினபுரி இடச்சுக் கோட்டை

**இரத்தினபுரி இடச்சுக் கோட்டை** (Ratnapura Dutch fort) என்பது ஒல்லாந்தரால் இரத்தினபுரியில் அமைக்கப்பட்ட கோட்டை ஆகும். முதலில் இக்கோட்டையைப் போர்த்துக்கேயரே அமைத்தனர். 1658 ஆம் ஆண்டில் இலங்கையின் கரையோரப் பிரதேசங்களிலிருந்து போர்த்துக்கேயரை விரட்டிய பின்னர் அப்பிரதேசங்களை தமது ஆட்சிக்குக் கொண்டு வந்த ஒல்லாந்தர் இக்கோட்டையை தமது தேவைகளுக்காகப் பயன்படுத்தினர். எனினும் மத்திய நகர்ப்பகுதியில் மலைப்பாங்கான இடமொன்றில் மேலும் ஓர் புதிய கோட்டையை அமைத்தனர். ஒல்லாந்தர் இதனை பயன்படுத்திய காலத்தில் இக்கோட்டை கண்டியின் நாயக்க வம்ச மன்னன் கீர்த்தி ஸ்ரீ இராஜசிங்கனால் கைப்பற்றப்பட்டு இடிக்கப்பட்ட்டது.

இக்கோட்டையானது களுத்துறைக் கோட்டைக்கு ஒப்பானதாகும். இங்கு இரண்டு பாதுகாப்பு அரண்கள் காணப்படுகின்றன. இங்கு ஒல்லாந்த தேசாதிபதியின் அலுவலகம், வாசஸ்தலம், 40 பேருக்கான தேவாலயம் மற்றும் வீடுகள், நீதிமன்ற கட்டடம், வைத்தியசாலை போன்றவை இருக்கும் அளவிற்கு மிகவும் பெரியதாக இக்கோட்டை அமைந்திருந்தது. 1817 ஆம் ஆண்டில் இக்கோட்டை பிரித்தானியரால் கைப்பற்றப்பட்டது.

2002 ஆம் ஆண்டிலும் 2005 ஆம் ஆண்டிலும் இக்கோட்டையானது தொல்பொருள் நினைவுச் சின்னமாகத் திறந்து வைக்கப்பட்டது. எனினும் அரசாங்கத்தால் இக்கோட்டையுன் சில பகுதிகள் இடிக்கப்பட்டு பல்வேறு கட்டடங்களும் இப்பிரதேசத்தில் கட்டப்பட்டது. தற்போது இக்கோட்டை தேசிய இரத்தினக்கல் மற்றும் நகைகளுக்கான அமைப்பின் அலுவலகமாக செயற்பட்டு வருகின்றது.

 
## மேற்கோள்கள்

## இவற்றையும் பார்க்க
* இலங்கையின் கோட்டைகள்

பகுப்பு:இலங்கையில் உள்ள கோட்டைகள்
பகுப்பு:இரத்தினபுரி மாவட்டம்
பகுப்பு:இலங்கையின் தொல்லியற்களங்கள்
ரஸ்மஸ் லெர்டெர்ஃப்

**ராஸ்முஸ் லெர்டோர்ஃப்** (, பிறப்பு: 22 நவம்பர் 1968) ஒரு டானிய - கனடிய  நிரலாளர். அவர் பி.ஹெச்.பி மொழியை உருவாக்கி அதன் முதல் இரண்டு பதிப்புகளை எழுதியும் ஜிம் வின்ஸ்டட் (பின்னாளில் *blo.gsஐ* உருவாக்கியவர்), ஸ்டிக் பாக்கன், ஷேன் கராவியோ, ஆண்டி குட்மன்ஸ்  ஸெயேவ் சூரஸ்கி ஆகியோரைக் கொண்ட குழுவினருடன் சேர்ந்து பங்களித்துப் பிந்தைய பதிப்புக்கள் உருவாகக் காரணமாகவும் இருந்தார். இப்போதும் இத்திட்டத்திற்கு பங்களித்து கொண்டு இருக்கிறார்.

## ஆரம்ப வாழ்க்கையும் கல்வியும்
அவருடைய குடும்பம் 1980ஆம் ஆண்டு டென்மார்க்லிருந்து கனடாவிற்கு குடியெறியது. பின்னர் 1983ஆம் ஆண்டு கிங் நகரம் ஒண்டாரியோ நகரத்துக்கு இடம் பெயர்ந்தது.

## வேலை
செப்டம்பெர் 2002 ல் இருந்து நவம்பர் 2009 வரை யாஹூ நிறுவனத்தில் உள்கட்டமைப்பு வடிவமைப்பு பொறியாளராக பணி புரிந்து வந்தார். 2010 ஆம் ஆண்டு வீபே நிறுவனத்தில் அப்ளிகேசன் ப்ரொக்ரமிங் இன்டர்பேஸ் தயாரிப்பில் இணைந்தார். பின்னர் இட்ச்ய் ல் 2012 லும்  ஜலச்டிக் ந்றுவனத்தில் 2013 ஆம் ஆண்டு மூத்த ஆலோசகர் ஆகவும் பணி புரிந்தார்.

## விருதுகள்
2003ஆம் ஆண்டு மாசாசூசெட்சு தொழில்நுட்பக் கழகத்தின் டெக்னாலச்சி ரிவ்யூ TR100 இனால் உலகின் தலைசிறந்த 100 கண்டுபிடிப்பாளர்களில் ஒருவராக தேர்ந்தெடுக்கப்பட்டார்.

## சான்றுகள்

பகுப்பு:கணினி நிரலர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:கட்டற்ற மற்றும் திறமூல நிரலாளர்கள்
விஜிதபுரம்

thumb|துட்டகைமுனு மன்னனின் படைகளின் வாள்களை தீட்டுவதற்கு பயன்படுத்தப்பட்டிருக்கலாம் எனக் கருதப்படும் கருங்கல்
**விஜிதபுரம்** அல்லது **விஜித நகரம்** அல்லது **விஜித கமை** என்பது பண்டைய இலங்கையின் கோட்டை நகரம் ஆகும். நாட்டின் முதலாவது ஆட்சியாளரான விசயன் இந்தியாவிலிருந்து இலங்கையை வந்தடைந்த போது தன்னுடன் பெரியதொரு பரிவாரத்தையும் அழைத்து வந்தான். அவ்வாறு வந்த பரிவாரத்தினர் நாடு முழுவதும் பரவி அங்கு பல குடியேற்றங்களையும் அமைத்தனர். அவர்களுள் விஜித என்பவன் அமைத்த குடியேற்றமே விஜிதபுரம் ஆகும்.
இலங்கையின் மூன்றாவது மன்னனான பண்டுவாசுதேவனின் ஆட்சிக்காலத்தின் போதே இக்குடியேற்றம் நிறுவப்பட்டதாகக் கருதப்படுகின்றது.

மகாவம்சம், தீபவம்சம், இராசாவலிய, தூபவம்சம் ஆகிய வரலாற்று ஆதார நூல்களிலும் இந்நகரம் குறிப்பிடப்பட்டுள்ளது. எல்லாள மன்னனின் துட்டகைமுனு மன்னனுக்கு எதிரான படைகளின் தரிப்பிடமாக இந்நகரம் விளங்கியது. தூபவம்சத்தில் இந்நகரம் மூன்று அகழிகளாலும் பெரியதொரு சுவரினாலும் பாதுகாக்கப்பட்டதாகக் குறிப்பிடப்பட்டுள்ளது. இச்சுவர் பிரதான நான்கு திசைகளிலும் நான்கு வாயில்களைக் கொண்டிருந்தது. வாயில்களின் படலைகளும் இரும்பினால் செய்யப்பட்டிருந்தன. ராஜாவலிய நூலில் அனுராதபுரத்திற்கு அடுத்த இரண்டாவது தலைநகரமாக விஜிதபுரம் விளங்கியது எனக் குறிப்பிடப்பட்டுள்ளது. நான்கு மாதங்கள் துட்டகைமுனுவின் படை இந்நகரை முற்றுகையிட்டு வைத்திருந்தது. இறுதியில் நான்கு வாயில்களிலும் மேற்கொள்ளப்பட்ட பாரிய தாக்குதல்களினாலேயே இந்நகரத்தை துட்டகைமுனுவின் படை கைப்பற்றியக்கூடியதாக இருந்தது.

இவற்றை விட வேறெதுவும் இவ்வரலாற்று ஆதார நூல்களில் குறிப்பிடப்படவில்லை. ஆயினும் விஜிதபுரம் அனுராதபுர இராச்சியத்தின் பிரதான வர்த்தக மையமாகவும் வர்த்தகப் பாதைகளை இணைக்கும் நகரமாகவும் அமைந்திருக்கலாம் என வரலாற்று ஆராய்ச்சியாளர்களால் கருதப்படுகின்றது. இந்நகரின் சரியான அமைவிடம் உறுதியற்றதாகவே இருக்கின்றது. எனினும் பண்டைய கலாவாவிக்கு அண்மையில் விஜிதகம எனும் பெயரில் ஓர் கிராமம் அமைந்துள்ளது. இதுவே அன்றைய விஜிதபுரமாக அமைந்திருக்கலாம் எனக் கருதப்படுகின்றது. இங்கு ஒடு புராதன ஆலயமும் பாரிய கருங்கல்லும் காணப்படுகின்றன. அக்கருங்கல் துட்டகைமுனு  மன்னனின் படைகளின் வாள்களை தீட்டுவதற்கு பயன்படுத்தப்பட்டிருக்கலாம் எனக் கருதப்படுகின்றது. வேறு சில வரலாற்று மற்றும் தொல்பொருள் ஆய்வாளர்கள் பொலன்னறுவையின் கடுறுவெல எனும் இடத்திற்கு அண்மையில் விஜிதபுரத்தின் இடிபாடுகள் காணப்படுவதாக நம்புகின்றனர்.

## மேற்கோள்கள்

பகுப்பு:இலங்கையில் உள்ள கோட்டைகள்
1698

**1698** (MDCXCVIII) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும். துவாபர யுகத்தின் ஏறுமுகமான முதலாவது ஆண்டு.

## நிகழ்வுகள்
* சனவரி 1 - மாசச்சூசெட்ஸ் குடியேறிகளுக்கும் அபெனாக்கி பழங்குடியினருக்கும் இடையில் உடன்பாடு எட்டப்பட்டு நியூ இங்கிலாந்து பிரச்சினை முடிசுக்கு வந்தது.
* ஜனவரி 4 - இலண்டன் வைட்ஹால் அரண்மனை தீப்பிடிந்து அழிந்தது.
* சூலை 14 - முதலாவது இசுக்கொட்டிய குடியேறிகள் பனாமா சென்றனர்.
* சூலை 25 - ஆங்கிலேய பொறியாளர் தோமசு சேவரி விசையியக்கக் குழாய்க்குக் காப்புரிமம் பெற்றார்.
* செப்டம்பர் 5 - உருசியாவில் ஆசியக் கலாசாரங்களை மக்களிடையேயிருந்து அகற்றும் நோக்குடன், முதலாம் பீட்டர் தாடிகளுக்கு வரி விதிக்கும் சட்டத்தை அறிவித்தார். மதகுருக்கள், மற்றும் உழவர் தவிர்ந்த எனைய ஆண்களுக்கு ஆண்டுக்கு 100 ரூபிள்கள் வரி அறவிடப்பட்டது.
* ஆப்பிரிக்காவில், மொம்பாசா, சன்சிபார் ஆகிய நகரங்களை ஓமான் கைப்பற்றியது.

## பிறப்புகள்
* டிசம்பர் 6 - அந்தனி மூயார்ட், யாழ்ப்பாணப் பட்டணத்தின் டச்சுக் கட்டளை அதிகாரி (இ. 1767)

## இறப்புகள்

## மேற்கோள்கள்
தைனிக் அசம்

**தைனிக் அசம்**, அசாமிய மொழியில் வெளியாகும் நாளேடாகும். இது 1945ஆம் ஆண்டின் ஆகஸ்டு நான்காம் நாளில் ராதா கோவிந்த பருவா என்பவரின் முயற்சியால் தொடங்கப்பட்டது. இது குவகாத்தியிலும், திப்ருகரிலும் வெளியாகிறது. 

இந்த நாளேடு இணையப்பதிப்பாகவும் வெளியாகிறது. இணையப்பதிப்பு 2012ஆம் ஆண்டின் ஜனவரி முதலாம் நாள் முதல் இயங்கி வருகிறது இதை அசாம் டிரிபியூன் பதிப்பகத்தார் அச்சடிக்கின்றனர்.

## சான்றுகள்

## இணைப்புகள்
*dainik.assamtribune.com 

பகுப்பு:இந்திய நாளிதழ்கள்
பகுப்பு:அசாமில் ஊடகங்கள்
பகுப்பு:அசாமிய மொழி
கூட்டப்புளி

**கூட்டப்புளி** என்ற கிராமம் திருநெல்வேலி மாவட்டத்தின் தென் கோடியில் அமைந்து உள்ளது.

இது ஒரு கத்தோலிக்க கிறித்தவ மக்கள் நிறைந்துள்ள கிராமம் ஆகும். இக் கிராமம் வங்காள விரிகுடா கடலின் ஓரத்தில் அமைந்துள்ளது. கன்னியாகுமரியில் இருந்து சுமார் பத்து கிலோமீட்டர் துரத்தில் அமைந்துள்ளது. இங்கு வாழும் மக்கள் பெரும்பாலும் மீன்பிடித் தொழிலை நம்பி உள்ளனர்.

## கல்வி
கூட்டப்புளியில் மூன்று பள்ளிகள் அமைந்துள்ளன. அவையாவன :
*புனித ஜோசப் மேல்நிலைப்பள்ளி
*புனித ஜோசப் தொடக்கப்பள்ளி
*புனித மரியன்னை தொடக்கப்பள்ளி

## அடிப்படை வசதிகள்
கூட்டப்புளி கிராமத்தில் துணை ஆரம்ப சுகாதார நிலையம், தபால் நிலையம், சமுதாய நலக்கூடம், சிறிய வணிக வளாகம் போன்ற அடிப்படை வசதிகள் அமைந்துள்ளன.

## கோவில்
*புனித சூசையப்பர் கோயில்

பகுப்பு:திருநெல்வேலி மாவட்டத்திலுள்ள கிராமங்கள்
திங்கள்நகர் (வருவாய் கிராமம்)

**திங்கள்நகர்** என்பது கன்னியாகுமரி மாவட்டத்திலுள்ள கல்குளம் வட்டத்திலிருக்கும் ஒரு வருவாய் கிராமமாகும். கடந்த 2012-ஆம் ஆண்டு கன்னியாகுமரி மாவட்டத்திலுள்ள 81 வருவாய் கிராமங்கள் பிரிக்கப்பட்டு 107 புதிய வருவாய் கிராமங்கள் உருவாக்கப்பட்டன. கன்னியாகுமரி மாவட்டத்திலுள்ள மொத்த வருவாய் கிராமங்கள் 188 ஆகும். தலக்குளம் வருவாய் கிராமம் தலக்குளம், திங்கள்நகர், கக்கோட்டுதலை என மூன்று வருவாய்கிராமமாக பிரிக்கப்பட்டது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள வருவாய் கிராமங்கள்
கிர்குக்

**கிர்குக்** (**Kirkuk**,  **';  **', துருக்கிய மொழி: Kerkük), அசர்பைஜான் மொழி: Kərkük) என்பது ஈராக்கின்  வடபகுதியில் அமைந்துள்ள ஒரு நகரமாகும். பகுதாதுவிற்கு  கிலோமீற்றர் தொலைவில் அமைந்துள்ளது. அர்பிலிற்கு  தொலைவில் தெற்காகவும் அமைந்துள்ளது. இது கிர்குக் மாகாணத்தின் தலைநகரமும் ஆகும்.

## மேற்கோள்கள்

பகுப்பு:ஈராக்கிய நகரங்கள்
கன்னியாகுமரி மாவட்டத்திலுள்ள வருவாய் கிராமங்களின் பட்டியல்

கன்னியாகுமரி மாவட்டத்தில் மொத்தம் 188 வருவாய்கிராமங்கள் உள்ளன. அவற்றின் பட்டியல் பின்வருமாறு
## அகஸ்தீஸ்வரம் வட்டம்
அகஸ்தீஸ்வரம் வட்டத்தின் கீழ் 43 வருவாய் கிராமங்கள் உள்ளன.
# அகஸ்தீஸ்வரம்
# அழகப்பபுரம்
# தர்மபுரம் வடக்கு
# தர்மபுரம் தெற்கு
# தர்மபுரம் கிழக்கு
# இரவிபுதூர்
# கன்னியாகுமரி
# கொட்டாரம் கிழக்கு
# கொட்டாரம் மேற்கு
# குலசேகரபுரம்
# மதுசூதனபுரம் வடக்கு
# மதுசூதனபுரம் தெற்கு
# மருங்கூர்
# நாகர்கோவில் வடக்கு நகரம்
# நாகர்கோவில் தெற்கு நகரம்
# நீண்டகரை A மேற்கு
# நீண்டகரை A கிழக்கு நகரம்
# நீண்டகரை B
# இராஜாக்கமங்கலம்
# பறக்கை
# சுசீந்திரம்
# வடக்கு தாமரைகுளம்
# தெற்கு தாமரைகுளம்
# தெங்கம்புதூர்
# தேரூர்
# வடசேரி கிழக்கு நகரம்
# வடசேரி தெற்கு நகரம்
# வடசேரி வடக்கு நகரம்
# வடிவீஸ்வரம் கிழக்கு கிராமம்
# வடிவீஸ்வரம் மேற்கு நகரம்
# வடிவீஸ்வரம் தெற்கு நகரம்
# வேம்பனூர் மேற்கு
# வேம்பனூர் கிழக்கு
#லீபுரம்
#கோவளம்
#மைலாடி
#நல்லூர்
#ராமபுரம்
#புத்தளம்
#தேரேகால்புதூர்
#கணியாகுளம்
#புத்தேரி
#அஞ்சுகிராமம்

## தோவாளை வட்டம்
தோவாளை வட்டத்தின் கீழ் 24 வருவாய் கிராமங்கள் உள்ளன.
#அனந்தபுரம் 
#ஆரல்வாய்மொழி வடக்கு
#ஆரல்வாய்மொழி தெற்கு
#அருமநல்லூர்
#அழகியபாண்டிபுரம்
#பூதப்பாண்டி
#செண்பகராமன்புதூர்
#சிறமடம்
#தெரிசனம்கோப்பு
#எறச்சகுளம்
#ஈசாந்திமங்கலம் வடக்கு
#ஈசாந்திமங்கலம் தெற்கு
#தாழக்குடி
#திருப்பதிசாரம்
#தோவாளை
#வீரமார்த்தாண்டன்புதூர்
#மாதவலாயம்
#சண்முகபுரம்
#ஞாலம்
#தடிக்காரன்கோணம்
#காட்டுபுதூர்
#திடல்
#நாவல்காடு
#குமாரபுரம்

## கல்குளம் வட்டம்
கல்குளம் வட்டத்தின் கீழ் 66 வருவாய் கிராமங்கள் உள்ளன.
#ஆளூர் A
#ஆளூர் B
#அயக்கோடு
#அருவிக்கரை
#ஆற்றூர்
#ஆத்திவிளை
#இரணியல்
#ஏற்றகோடு
#கக்கோட்டுதலை
#கடியப்பட்டணம்
#கண்ணனூர்
#கல்குளம்
#கப்பியறை A
#கப்பியறை B
#கல்லுக்கூட்டம்
#சுருளோடு
#குருந்தன்கோடு A
#குருந்தன்கோடு B
#குளச்சல் A
#குளச்சல் B
#குமாரபுரம்
#குமரன்குடி
#குலசேகரம் A
#குலசேகரம் B
#கோதநல்லூர்
#சடையமங்கலம்
#செம்பொன்விளை
#சைமன்காலணி
#செறுகோல்
#லெட்சுமிபுரம்
#திங்கள்நகர்
#தலக்குளம்
#திக்கணங்கோடு
#திற்பரப்பு
#திருவட்டாறு
#திருவிதாங்கோடு
#தக்கலை
#தும்பகோடு A
#தும்பகோடு B
#நுள்ளிவிளை A
#நுள்ளிவிளை B
#நெய்யூர்
#பத்மநாபபுரம் A
#பத்மநாபபுரம் B
#பெருஞ்சாணி
#பேச்சிப்பாறை
#பொன்மனை A
#பொன்மனை B
#மணவாளக்குறிச்சி
#மண்டைக்காடு
#மருதூர்குறிச்சி
#முத்தலகுறிச்சி
#முளகுமூடு
#மேக்கோடு
#ரீத்தாபுரம்
#வாழ்வச்சகோஷ்டம் A
#வாழ்வச்சகோஷ்டம் B
#வெள்ளிசந்தை A
#வெள்ளிசந்தை B
#வெள்ளிமலை
#வேளிமலை
#வில்லுக்குறி A
#வில்லுக்குறி B
#வில்லுக்குறி C
#வீயன்னூர் A
#வீயன்னூர் B

## விளவங்கோடு வட்டம்
விளவங்கோடு வட்டத்தின் கீழ் 55 வருவாய் கிராமங்கள் உள்ளன.
#அண்டுகோடு A
#அண்டுகோடு B
#ஆருதேசம்
#அருமனை
#இடைக்கோடு
#ஏழுதேசம் A
#ஏழுதேசம் B
#ஏழுதேசம் C
#களியல்
#கீழ்குளம் A
#கீழ்குளம் B
#கீழ்மிடாலம் A
#கீழ்மிடாலம் B
#கிள்ளியூர் A
#கிள்ளியூர் B
#கொல்லங்கோடு A
#கொல்லங்கோடு B
#குழப்புரம்
#குன்னத்தூர்
#மாங்கோடு
#மேதுக்குமல்
#மிடாலம் A
#மிடாலம் B
#நல்லூர்
#நட்டாலம் A
#நட்டாலம் B
#பாகோடு A
#பாகோடு B
#பைங்குளம்
#பாலூர்
#பளுகல்
#வெள்ளம்கோடு
#விளவங்கோடு
#கோட்டகம்
#சூழால்
#தேங்காய்பட்டணம்
#முஞ்சிறை
#அடைக்காகுழி
#விளாத்துறை
#மருதங்கோடு
#களியக்காவிளை
#மலையடி
#தேவிகோடு
#மஞ்சாலுமூடு
#கடையால்
#கருங்கல்
#மத்திகோடு
#இனையம் புத்தன்துறை
#உண்ணாமலைக்கடை
#கொல்லஞ்சி
#அதங்கோடு
#முழுக்கோடு
#சிதறால்
#புலியூர்சாலை
#முள்ளங்கினவிளை

## மேற்கோள்கள்

பகுப்பு:கன்னியாகுமரி மாவட்டத்திலுள்ள வருவாய் கிராமங்கள்
ராஜசாகி

**ராஜ்ஷாஹி**, வங்காளதேசத்தின் ராஜசாகி கோட்டத்தில் உள்ள ராஜசாகி மாவட்டத்தின்  நிர்வாகத் தலைமையிடம் நகரம் ஆகும். இது அமைந்துள்ள மாவட்டத்துக்கும், கோட்டத்துக்குமான நிர்வாகத் தலைமையிடமாகும். இந்த நகரத்தில் 448,087 மக்கள் வசிக்கின்றனர்.

## தட்பவெப்பநிலை
ராஜ்ஷாஹி மாவட்டத்தில் ஆண்டுதோறும்  மழை பொழிகிறது.

## ஆட்சி
இந்த நகரம் வங்காளதேசத்தின் ஏழு பெருநகரங்களில் ஒன்று. இதன் நகராட்சி மன்றத்தில் 30 உறுப்பினர்களும் ஒரு மேயரும் பதவியில் இருப்பர். இவர்கள் ஐந்தாண்டுகளுக்கு ஒரு முறை மக்களால் தேர்ந்தெடுக்கப்படுகின்றனர்.

## போக்குவரத்து

## கல்வி

## சான்றுகள்


* 
* FinancialExpress-bd.com , News about LSE survey
* Betar.org.be , Radio Bangladesh Website for Information on Bangladesh Betar
* World-Airport-Codes.com, Information on Shah Mokhdum Airport


## இணைப்புகள்
*   மாவட்டத்தின் வரைபடம் 
*  E-Rajshahi (ஆங்கிலத்தில்)  அரசின் வலைத்தளம்

பகுப்பு:ராஜ்ஷாஹி கோட்டம்
பகுப்பு:வங்காளதேச நகரங்கள்
சுலமனியா

**சுலமனியா**, **சுலைமனி** அல்லது **சிலேமனி** (**Sulaymaniyah** also called **Sulaimani** or **Slemani**, சொரானி மொழி: , ; , *as-Sulaymāniyyah*), என்பது ஈராக்கின்  நகரமாகும். இது ஈராக்கிய குர்திஸ்தானில் அமைந்துள்ளது. சுலமனியாவிற்கு அசுமேர் மலைத் தொடர் கோயிஜா மலைத் தொடர் மற்றும் குவைவான் மலைத்தொடர் போன்றவை வடமேற்கு பகுதியாலும், பரணன் மலைத் தொடர் தெற்கு பகுதியிலும், தசுலிஜா மலைத் தொடர் மேற்கு பகுதியிலும் அமைந்துள்ளன. சுலமனியா சூடான உலர்ந்த கோடை காலத்தையும், குளிரான ஈரலிப்பான குளிர்காலத்தையும் கொண்டு வறண்ட காலநிலையைக் கொண்டுள்ளது.

## மேற்கோள்கள்

பகுப்பு:ஈராக்கிய நகரங்கள்